**UČNI SKLOP: MODERNA**

Tema: Oton Župančič, Žebljarska

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Poznam književnika Otona Župančiča in bistvene značilnosti njegovih del. |  |  |  |
| Besedilo uvrstim v časovni okvir njegovega nastanka in utemeljim svojo izbiro. |  |  |  |
| Razločno in čim bolj doživeto preberem pesem Žebljarska. |  |  |  |
| Obnovim vsako kitico v pesmi Žebljarska tako, da s svojimi besedami napišem, o čem govori. |  |  |  |
| Znam razložiti ritem pesmi (npr. menjavanje ritma zaradi sprememb razpoloženja, razlike med hitrim in počasnim ritmom ipd.); svoje ugotovitve/vtise tudi utemeljim. |  |  |  |
| V kitici znam določiti ritem in pojasniti njegovo povezavo sporočilnostjo pesmi. |  |  |  |
| Znam pojasniti, kako doživljam zvočnost pesmi (npr. ponavljanje posameznih glasov, rimo in pomenska razmerja med rimanimi besedami ipd.); svoje ugotovitve/vtise tudi utemeljim. |  |  |  |
| Znam pojasniti, kako doživljam likovno podobo pesmi (npr. razlike med verzi (v dolžini) in posebnosti likovne podobe svobodnega verza); svoje ugotovitve/vtise tudi utemeljim. |  |  |  |
| Pojasnim, ali je pesem Žebljarska lirska ali epska; svoje ugotovitve tudi utemeljim. |  |  |  |
| Izluščim osrednjo idejo (sporočilo) pesmi in pojasnim na kakšen način je povezana s slogom pesmi. |  |  |  |
| Določim temo besedila in snov. |  |  |  |
| Ob izbranem besedilu predstavim značilnosti obravnavane pesmi. |  |  |  |
| V pesmi najdem pesniška sredstva (in sicer: primero, poosebitev/poosebljenje, poosebitev, ponavljanje, okrasni pridevek, podobnoglasje, obrnjen besedni red/inverzija, nagovor, retorično/govorniško vprašanje, rima) in jih poimenujem, predstavim njihovo vlogo in jo pojasnim s primeri iz besedila. |  |  |  |
| S pomočjo primerov različnih pesniških sredstev razložim, kako le-ti vplivajo na vsebino pesmi kot celote. |  |  |  |
| Napišem razmišljanje, v katerem izpostavim podobnosti in razlike med *Žebljarsko* in drugim besedilom istega avtorja z naslovom *Kroparji.*  Napisano besedilo je smiselno, vsebinsko povezano, razumljivo in pravopisno pravilno. |  |  |  |
| Napišem poustvarjalno besedilo (pesem) o doživljanju šole; pri tem po Župančičevem zgledu uporabim tudi kakšno pesniško sredstvo.  Znam pojasniti, kakšen učinek sem želel/a doseči z izbiro tega pesniškega sredstva/teh pesniških sredstev. |  |  |  |
| Poznam temeljne značilnosti moderne in njenih predstavnikov. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšane le-tega.

- Kaj že znam?

- Kaj želim še izboljšati?

- Kako so mi pri napredku pomagale različne vrste nalog?

- Na kaj moram biti pri učenju še posebej pozoren/pozorna?

- Na kaj sem pri učenju še posebej ponosen/ponosna?

- Kaj sem pri učenju spoznal/a o sebi in o svojem delu?